b'\n_START_ARTICLE_\nNum\xc4\x83r Erd\xc5\x91s\n_START_PARAGRAPH_\nPrin num\xc4\x83r Erd\xc5\x91s (API: /\xc9\x9brd\xc3\xb8\xcb\x90\xca\x83/), conferit \xc3\xaen onoarea matematicianului ungar Paul Erd\xc5\x91s (1913 - 1996), considerat unul dintre cei mai prolifici autori de articole de matematic\xc4\x83 din toate timpurile, se \xc3\xaen\xc8\x9belege un mod de a descrie \xe2\x80\x9edistan\xc8\x9ba de colaborare\xe2\x80\x9d relativ\xc4\x83,  referitoare la scrierea de articole matematice dintre un anumit autor de astfel de lucr\xc4\x83ri \xc8\x99i Erd\xc5\x91s.\n_START_SECTION_\nNum\xc4\x83r Stringfield\n_START_PARAGRAPH_\nSimilar, num\xc4\x83rul Stringfield este o aplicare a aceleia\xc8\x99i idei \xc3\xaen domeniul ufologie, cercetarea obiectelor zbur\xc4\x83toare neindentificate, conect\xc3\xa2nd \xc3\xaentr-o re\xc8\x9bea social\xc4\x83 pe cei care au co-investigat sau co-studiat fenomenele UFO \xc3\xaempreun\xc4\x83 cu Leonard H. Stringfield, din anii s\xc4\x83i t\xc3\xa2rzii.\n_START_SECTION_\nAnectodica num\xc4\x83rului Erd\xc5\x91s\n_START_PARAGRAPH_\nSe spune \xc3\xaen glum\xc4\x83 c\xc4\x83 faimosul juc\xc4\x83tor american de baseball Hank Aaron ar avea un num\xc4\x83r Erd\xc5\x91s 1 pentru c\xc4\x83 at\xc3\xa2t el c\xc3\xa2t \xc8\x99i Erd\xc5\x91s au semnat pe aceea\xc8\x99i minge de basebal \xc3\xaen ziua c\xc3\xa2nd Emory University i-a premiat simultan pe ambii cu un doctorat onorific. _NEWLINE_Conform datelor din iunie 2007, departamentul de matematic\xc4\x83 al University of Memphis, Tennessee avea cei mai mul\xc8\x9bi angaja\xc8\x9bi cu un num\xc4\x83r Erd\xc5\x91s 1 dintre toate departamentele de matematic\xc4\x83 al oric\xc4\x83rei universit\xc4\x83\xc8\x9bi din lume.  \xc3\x8en ordine alfabetic\xc4\x83, ace\xc8\x99ti matematicieni sunt B\xc3\xa9la Bollob\xc3\xa1s, Ralph Faudree, Jeno Lehel, Cecil C. Rousseau \xc8\x99i Richard Schelp.  Trei dintre ace\xc8\x99tia sunt printre primii zece, cei mai frecven\xc8\x9bi colaboratori direc\xc8\x9bi ai lui Erd\xc5\x91s.'